title: Recueil général et complet des fabliaux des 13e et 14e siècles/Le Dit de la Gageure
text: # Recueil général et complet des fabliaux des 13e et 14e siècles/Le Dit de la Gageure
  
  ### xlviii LE DIT DE LA GAGEURE.
  
  ﻿De l’Esquier e la Chaunbrere U ne fable vueil comencer,
  
  Que je oy l’autr’er counter,
  
  De l’Esquier e la Chaunbrere
  
  Que comence en ytiel manere :
  
  Un chevaler jadis estoit
  
  Que une trés bele femme avoit ;
  
  Ele n’amoit pas soun lygnage ;
  
  De ce ne fist ele que sage.
  
  Son frere estoit son esquier ;
  
  Si ly servy de tiel mestier
  
  Corne à bon esquier apent,
  
  E la dame tout ensement
  
  Avoit une sue cosyne
  
  Qe molt estoit gente meschyne ;
  
  E l’esquyer la daunoa,
  
  E de molt fyn cuer la ama.
  
  ﻿Mès avynt issi par un jour
  
  L’esquier la requist d’amour,
  
  E cele à sa dame tost counte
  
  Que l’esquier requist sa hounte.
  
  